  Майя Бывальцева Удмуртиысь гурт школаосын усьтэм «Точка роста» центръёсын 40 сюрс пала пиналъёс дышетско. Со сярысь элькун тӧролэн но кивалтэтлэн пресс-службазы ивортӥз. Росси Федерацилэн азьмуртэныз Владимир Владимирович Путинэн кичӧлтэм «Образование» йӧскалык ӵектос улсын нырысетӥосыз 42 «Точка роста» центръёс Удмуртиын 2020-тӥ арын куарусён пумын усьтӥськизы. Али отын гуртъёсын улӥсь 40 сюрс пала пиналъёс дышетско Александр Бречалов, Удмуртилэн тӧроезДышетонъя «Точка роста» центръёс гуртъёсысь, черкогуртъёсысь но пичи каръёсысь школаосын йӧскалык ӵектослэн «Туала школа» федерал ӵектосэз улсын кылдытэмын. Пиналъёс туала куронъёслы тупась кабинетъёсын технология, информатика, ОБЖ тодметъёсъя тодон-валанъёс басьто, нош урокъёс бере цифровой, естественнонаучной, технической но гуманитарной ӧръёсъя занятиосы ветло. Центръёсы выль тӥрлык басьтӥзы: цифровой но компьютер техника, квадрокоптеръёс, ноутбукъёс, VR-шлемъёс, 3D-тӥрлык но нырысетӥ эмъюрттэт сётыны дышетскон понна тӥрлык. Тодэ вайытом, 2021-тӥ арын Удмуртиын эшшо 39 сыӵе центръёс усьтозы.  Тегъёс: Дышетон Ижкар Удмуртия гурт пиналъёс АлександрБречалов  